FNS ออกหุ้นกู้มูลค่า 240 ลบ.อายุ 3 ปี 3 เดือน ชูดอกเบี้ย 5% ขาย 26-27 พ.ค.
FNS ออกหุ้นกู้มูลค่า 240 ลบ.อายุ 3 ปี 3 เดือน ชูดอกเบี้ย 5% ขาย 26-27 พ.ค.
19 พ.ค. 2558

บริษัท ฟินันซ่า จำกัด (มหาชน) หรือ FNS เปิดเผยว่า บริษัทเสนอขายหุ้นกู้ของบริษัท มูลค่าไม่เกิน 240 ล้านบาท อายุ 3 ปี 3 เดือนนับจากวันออกหุ้นกู้ ครบกำหนดไถ่ถอนปีพ.ศ.2561 อัตราดอกเบี้ยคงที่ร้อยละ 5.00 ชำระดอกเบี้ยทุกๆ 3 เดือนตลอดอายุหุ้นกู้
โดยบริษัทเสนอขายให้กับผู้ลงทุนสถาบัน และ /หรือ ผู้ลงทุนรายใหญ่ ระยะเวลาเสนอขายตั้งแต่วันที่ 26-27 พ.ค. 58 ผ่านบล.ฟินันซ่า ซึ่งเป็นผู้จัดการการจัดจำหน่าย
สำหรับอันดับความน่าเชื่อถือของผู้ออกตราสาร โดยอันดับเครดิตในประเทศระยะยาวของผู้ออกตราสารหนี้ BBB-(tha)จากบริษัท ฟิทช์เรทติ้ง (ประเทศไทย) จำกัด
บริษัทมีวัตถุประสงค์การใช้เงินในการออกหุ้นกู้ครั้งนี้เพื่อลงทุนสิทธิการเช่าช่วงที่ดินพร้อมอาคารสินค้า/โรงงาน(เพิ่มเติม) ในโครงการบางกอกฟรีเทรดโซน และเป็นเงินทุนหมุนเวียน